CELEX: 32021R0547
Language: el
Date: 2021-03-29 00:00:00
Title: Εκτελεστικός κανονισμός (ΕΕ) 2021/547 της Επιτροπής της 29ης Μαρτίου 2021 για την τροποποίηση του εκτελεστικού κανονισμού (ΕΕ) 2019/1715 όσον αφορά τις διαδικασίες για τη δημιουργία και τη χρήση των ADIS και EUROPHYT, την έκδοση ηλεκτρονικών πιστοποιητικών υγείας των ζώων, επίσημων πιστοποιητικών, πιστοποιητικών υγείας των ζώων/επίσημων πιστοποιητικών και εμπορικών εγγράφων, τη χρήση ηλεκτρονικών υπογραφών και τη λειτουργία του TRACES και για την κατάργηση της απόφασης 97/152/ΕΚ (Κείμενο που παρουσιάζει ενδιαφέρον για τον ΕΟΧ)

30.3.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 109/60
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/547 ΤΗΣ ΕΠΙΤΡΟΠΗΣ
         της 29ης Μαρτίου 2021
         για την τροποποίηση του εκτελεστικού κανονισμού (ΕΕ) 2019/1715 όσον αφορά τις διαδικασίες για τη δημιουργία και τη χρήση των ADIS και EUROPHYT, την έκδοση ηλεκτρονικών πιστοποιητικών υγείας των ζώων, επίσημων πιστοποιητικών, πιστοποιητικών υγείας των ζώων/επίσημων πιστοποιητικών και εμπορικών εγγράφων, τη χρήση ηλεκτρονικών υπογραφών και τη λειτουργία του TRACES και για την κατάργηση της απόφασης 97/152/ΕΚ
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 51,
         Έχοντας υπόψη τον κανονισμό (ΕΕ) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων (2) («νόμος για την υγεία των ζώων»), και ιδίως το άρθρο 23 πρώτο εδάφιο στοιχεία β) έως στ), το άρθρο 30 παράγραφος 1 στοιχείο β) σημείο ii) και το άρθρο 35 πρώτο εδάφιο στοιχείο γ),
         Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (3), και ιδίως το άρθρο 104 πρώτο εδάφιο στοιχεία α), β) και γ),
         Έχοντας υπόψη τον κανονισμό (EE) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (4) (κανονισμός για τους επίσημους ελέγχους), και ιδίως το άρθρο 58 πρώτο εδάφιο στοιχείο α), το άρθρο 90 πρώτο εδάφιο στοιχείο στ), το άρθρο 102 παράγραφος 6 πρώτο εδάφιο στοιχεία α) και β), το άρθρο 103 παράγραφος 6 και το άρθρο 134 πρώτο εδάφιο στοιχεία α) έως δ) και στοιχείο ζ),
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2019/1715 της Επιτροπής (5) θεσπίζει κανόνες σχετικά με τη λειτουργία του συστήματος διαχείρισης πληροφοριών για τους επίσημους ελέγχους (IMSOC) και των συστατικών μερών του συστήματος αυτού, δηλαδή του συστήματος για την εφαρμογή των διαδικασιών έγκαιρης προειδοποίησης για τα τρόφιμα και τις ζωοτροφές και των διαδικασιών διοικητικής συνδρομής και συνεργασίας (iRASFF), του συστήματος κοινοποίησης και υποβολής πληροφοριών για τις νόσους των ζώων (ADIS), του συστήματος κοινοποίησης επίσημης επιβεβαίωσης για την παρουσία επιβλαβών οργανισμών σε φυτά και φυτικά προϊόντα στο έδαφος των κρατών μελών (EUROPHYT), και του συστήματος ελέγχου και πραγματογνωμοσύνης στις συναλλαγές για την ανταλλαγή δεδομένων, πληροφοριών και εγγράφων (Trade Control and Expert System, TRACES). Θεσπίζει επίσης κανόνες για τους απαραίτητους συνδέσμους μεταξύ αυτών των συστατικών μερών.
                  
               
                     (2)
                  
                  
                     Θεσπίζει επίσης κανόνες για τη δημιουργία του δικτύου για τη λειτουργία του ADIS και την κατάρτιση καταλόγου των περιφερειών κοινοποίησης και υποβολής εκθέσεων για τους σκοπούς της κοινοποίησης σε επίπεδο Ένωσης και της υποβολής εκθέσεων σε επίπεδο Ένωσης για τις νόσους των ζώων.
                  
               
                     (3)
                  
                  
                     Προκειμένου να διασφαλιστεί η ομοιόμορφη χρήση του ADIS από τα κράτη μέλη, ο εκτελεστικός κανονισμός (ΕΕ) 2020/2002 της Επιτροπής (6) θεσπίζει κανόνες σχετικά με τον μορφότυπο και τη δομή των δεδομένων που πρέπει να εισάγονται στο εν λόγω σύστημα για την κοινοποίηση νόσων σε επίπεδο Ένωσης και την υποβολή εκθέσεων σε επίπεδο Ένωσης σχετικά με τις νόσους αυτές, τον μορφότυπο και τη διαδικασία υποβολής εκθέσεων, καθώς και τις προθεσμίες και τις συχνότητες των κοινοποιήσεων και της υποβολής εκθέσεων.
                  
               
                     (4)
                  
                  
                     Στον εκτελεστικό κανονισμό (ΕΕ) 2019/1715 θα πρέπει να συμπεριληφθούν κοινοί κανόνες για τα σημεία επαφής του δικτύου ADIS όσον αφορά την υποβολή κοινοποιήσεων σε επίπεδο Ένωσης και την υποβολή εκθέσεων σε επίπεδο Ένωσης σύμφωνα με τον εκτελεστικό κανονισμό (ΕΕ) 2020/2002. Προκειμένου οι κανόνες αυτοί να συμμορφώνονται με τους ενωσιακούς κανόνες για την προστασία δεδομένων, θα πρέπει επίσης να περιλαμβάνουν διατάξεις σχετικά με τη μέγιστη διάρκεια φύλαξης των δεδομένων προσωπικού χαρακτήρα στο ADIS.
                  
               
                     (5)
                  
                  
                     Ο παρών κανονισμός θα πρέπει επίσης να θεσπίσει κανόνες, οι οποίοι θα συμπεριληφθούν στον εκτελεστικό κανονισμό (ΕΕ) 2019/1715, όσον αφορά τους συνδέσμους που χρειάζεται να υπάρχουν μεταξύ του ADIS και του TRACES προκειμένου να εξασφαλιστεί η αυτόματη ανταλλαγή σχετικών δεδομένων που αφορούν τις κοινοποιήσεις σε επίπεδο Ένωσης ή η αυτόματη διάθεση τέτοιων δεδομένων και στα δύο συστήματα, καθώς και η παροχή σχετικών πληροφοριών στα μέλη του δικτύου.
                  
               
                     (6)
                  
                  
                     Ο εκτελεστικός κανονισμός (ΕΕ) 2019/1715 θεσπίζει κανόνες σχετικά με τη χρήση του TRACES για την υποβολή κοινοποιήσεων παρακράτησης φορτίων φυτών, φυτικών προϊόντων και άλλων αντικειμένων από άλλα κράτη μέλη ή από τρίτες χώρες, τα οποία ενδέχεται να παρουσιάζουν άμεσο κίνδυνο εισαγωγής ή εξάπλωσης επιβλαβών οργανισμών, στο δίκτυο παρακράτησης EUROPHYT. Προβλέπει δε ότι οι κοινοποιήσεις παρακράτησης φορτίων που αποτελούν αντικείμενο εμπορίας στην Ένωση θα υποβάλλονται από το σημείο επαφής του δικτύου παρακράτησης EUROPHYT, ενώ οι κοινοποιήσεις παρακράτησης φορτίων που εισέρχονται στην Ένωση θα υποβάλλονται από τον επίσημο υπάλληλο φυτοϋγειονομικών υπηρεσιών που λαμβάνει την απόφαση για τα εν λόγω φορτία.
                  
               
                     (7)
                  
                  
                     Δεδομένου ότι οι κοινοποιήσεις παρακράτησης φορτίων φυτών, φυτικών προϊόντων και άλλων αντικειμένων που αποτελούν αντικείμενο εμπορίας στην Ένωση εμπίπτουν στο αντικείμενο των κοινοποιήσεων μη συμμόρφωσης αγαθών που καλύπτονται από τον κανονισμό (ΕΕ) 2017/625 και πρέπει να ανταλλάσσονται στο iRASFF μεταξύ των σημείων επαφής του δικτύου προειδοποίησης και συνεργασίας, οι κοινοποιήσεις αυτών των παρακρατήσεων φορτίων θα πρέπει να πραγματοποιούνται στο iRASFF.
                  
               
                     (8)
                  
                  
                     Προκειμένου να διασφαλιστεί περαιτέρω ότι το iRASFF χρησιμοποιείται επίσης για την ανταλλαγή κοινοποιήσεων μη συμμορφούμενων φορτίων φυτών, φυτικών προϊόντων και άλλων αντικειμένων που αποτελούν αντικείμενο εμπορίας στην Ένωση και ενδέχεται να συνιστούν φυτοϋγειονομικό κίνδυνο, είναι σκόπιμο να αναδιατυπωθεί ο ορισμός της «κοινοποίησης μη συμμόρφωσης» που παρατίθεται στον εκτελεστικό κανονισμό (ΕΕ) 2019/1715.
                  
               
                     (9)
                  
                  
                     Παράλληλα, προκειμένου να αποφευχθεί η σύγχυση σχετικά με την έννοια του όρου «κίνδυνος» ο οποίος ορίζεται στον εκτελεστικό κανονισμό (ΕΕ) 2019/1715, είναι επίσης απαραίτητο να διαγραφεί ο εν λόγω ορισμός, να προσαρμοστούν αντ’ αυτού ορισμένοι ορισμοί κοινοποιήσεων στο iRASFF και να αποσαφηνιστούν στους ορισμούς αυτούς οι διάφορες κατηγορίες κινδύνου.
                  
               
                     (10)
                  
                  
                     Ομοίως, προκειμένου να αποφευχθεί η σύγχυση σχετικά με την έννοια των όρων «δίκτυο για την καταπολέμηση της απάτης στον τομέα των τροφίμων» και «κοινοποίηση απάτης στον τομέα των τροφίμων» που ορίζονται στον εκτελεστικό κανονισμό (ΕΕ) 2019/1715 και να αποτυπωθεί καλύτερα το πεδίο εφαρμογής του κανονισμού (ΕΕ) 2017/625 σε αυτούς τους όρους για τους οποίους παρατίθενται ορισμοί, είναι απαραίτητο να μετονομαστούν οι εν λόγω όροι σε «δίκτυο για την καταπολέμηση της απάτης» και «κοινοποίηση απάτης», αντίστοιχα, και να προσαρμοστούν αναλόγως όλες οι διατάξεις του εκτελεστικού κανονισμού (ΕΕ) 2019/1715 σχετικά με την απάτη στον τομέα των τροφίμων.
                  
               
                     (11)
                  
                  
                     Ο εκτελεστικός κανονισμός (ΕΕ) 2019/1715 προβλέπει επίσης ότι οι πληροφορίες σχετικά με τις παρακρατήσεις φορτίων που εισέρχονται στην Ένωση πρέπει να περιλαμβάνουν τις πληροφορίες που καταγράφονται στο κοινό υγειονομικό έγγραφο εισόδου (ΚΥΕΕ) από τον επίσημο υπάλληλο φυτοϋγειονομικών υπηρεσιών σύμφωνα με το άρθρο 55 παράγραφος 2 και το άρθρο 56 του κανονισμού (ΕΕ) 2017/625, πρόσθετες πληροφορίες σχετικά με τα μέτρα που ελήφθησαν για τα φορτία που παρακρατήθηκαν και πληροφορίες σχετικά με την καραντίνα που επιβλήθηκε.
                  
               
                     (12)
                  
                  
                     Δεδομένου ότι το ΚΥΕΕ περιέχει εγγραφές για την καταγραφή πληροφοριών σχετικά με τα μέτρα που ελήφθησαν για τα φορτία που παρακρατήθηκαν, συμπεριλαμβανομένων των περιπτώσεων στις οποίες επιβλήθηκε καραντίνα, δεν είναι απαραίτητο να υποβληθεί και στο TRACES κοινοποίηση παρακράτησης που περιέχει τις ίδιες πληροφορίες. Συνεπώς, η υποχρέωση υποβολής κοινοποίησης παρακράτησης που περιέχει τις ίδιες πληροφορίες στο TRACES θα πρέπει να αρθεί και να αντικατασταθεί από την υποχρέωση καταγραφής των δεδομένων παρακράτησης στο ΚΥΕΕ.
                  
               
                     (13)
                  
                  
                     Επιπλέον, δεδομένου ότι οποιαδήποτε μη συμμόρφωση με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625 όσον αφορά τα φορτία που εισέρχονται στην Ένωση ή αποτελούν αντικείμενο εμπορίας στην Ένωση πρέπει να κοινοποιείται είτε στο TRACES είτε στο iRASFF, όλες οι διατάξεις που σχετίζονται με τις κοινοποιήσεις παρακράτησης EUROPHYT θα πρέπει να απαλειφθούν από τον εκτελεστικό κανονισμό (ΕΕ) 2019/1715.
                  
               
                     (14)
                  
                  
                     Ο εκτελεστικός κανονισμός (ΕΕ) 2019/1715 θεσπίζει κανόνες για τη χρήση ηλεκτρονικών ΚΥΕΕ και την έκδοση ηλεκτρονικών πιστοποιητικών για φορτία ζώων και αγαθών που εισέρχονται στην Ένωση. Οι κανόνες αυτοί περιλαμβάνουν υψηλά επίπεδα διασφάλισης που σχετίζονται με τον έλεγχο ταυτότητας των αρμόδιων για την πιστοποίηση υπαλλήλων πριν από τη χορήγηση της δυνατότητας ηλεκτρονικής υπογραφής και την εφαρμογή εγκεκριμένης ηλεκτρονικής χρονοσφραγίδας στην ηλεκτρονική υπογραφή που δημιουργείται από έμπιστο τρίτο.
                  
               
                     (15)
                  
                  
                     Η πείρα έχει δείξει ότι αυτά τα υψηλά επίπεδα διασφάλισης δεν είναι απαραίτητα, καθώς ο μηχανισμός επαλήθευσης της ταυτότητας πριν από τη σύνδεση στο TRACES, το εθνικό σύστημα του κράτους μέλους ή το σύστημα ηλεκτρονικής πιστοποίησης τρίτης χώρας ή διεθνούς οργανισμού παρέχουν επαρκή βαθμό διασφάλισης της δηλωθείσας ταυτότητας του υπογράφοντος. Επιπλέον, η χρονοσφραγίδα δεν είναι απαραίτητη. Η ασφαλής ροή δεδομένων εντός και μεταξύ των συστημάτων και η εφαρμογή εγκεκριμένης ηλεκτρονικής σφραγίδας που έχει σχεδιαστεί για να αποδεικνύει με αξιοπιστία την ακριβή ώρα και την ακεραιότητα και την ορθότητα των δεδομένων εξασφαλίζουν επαρκώς τη δυνατότητα διαπίστωσης τυχόν μεταγενέστερης τροποποίησης των δεδομένων.
                  
               
                     (16)
                  
                  
                     Ο παρών κανονισμός θα πρέπει, συνεπώς, να εισαγάγει τροποποιήσεις στον εκτελεστικό κανονισμό (ΕΕ) 2019/1715 που να επιτρέπουν στους επίσημους κτηνιάτρους, στους επίσημους υπαλλήλους φυτοϋγειονομικών υπηρεσιών και στους υπαλλήλους που είναι αρμόδιοι για την πιστοποίηση, να χρησιμοποιούν ηλεκτρονικές υπογραφές σε ηλεκτρονικά ΚΥΕΕ και πιστοποιητικά με χαμηλότερα επίπεδα διασφάλισης της ταυτότητας και χωρίς καταγραφή χρονοσφραγίδων, σύμφωνα με τον κανονισμό (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου (7).
                  
               
                     (17)
                  
                  
                     Ο παρών κανονισμός θα πρέπει επίσης να περιλαμβάνει τροποποιήσεις των κανόνων του εκτελεστικού κανονισμού (ΕΕ) 2019/1715 όσον αφορά την έκδοση ηλεκτρονικών πιστοποιητικών ή εμπορικών εγγράφων που συνοδεύουν φορτία ζώων και ορισμένων αγαθών που μετακινούνται μεταξύ κρατών μελών σύμφωνα με το άρθρο 150, το άρθρο 161 παράγραφος 5, το άρθρο 167 παράγραφος 4, το άρθρο 217 και το άρθρο 223 παράγραφος 5 του κανονισμού (ΕΕ) 2016/429, φορτία ορισμένων ζωικών υποπροϊόντων και παράγωγων προϊόντων που δεν προορίζονται για κατανάλωση από τον άνθρωπο και μεταφέρονται εντός της Ένωσης σύμφωνα με το άρθρο 17 του κανονισμού (ΕΕ) αριθ. 142/2011 της Επιτροπής (8) και φορτία φυτών, φυτικών προϊόντων και άλλων αντικειμένων που εξάγονται ή επανεξάγονται από την Ένωση σύμφωνα με το άρθρο 100 παράγραφος 5 και το άρθρο 101 παράγραφος 6 του κανονισμού (ΕΕ) 2016/2031. Οι κανόνες αυτοί θα πρέπει να είναι παρόμοιοι με τους κανόνες για την έκδοση ηλεκτρονικών πιστοποιητικών για φορτία ζώων και αγαθών που εισέρχονται στην Ένωση.
                  
               
                     (18)
                  
                  
                     Δεδομένου ότι ο κανονισμός (ΕΕ) 2016/2031 προβλέπει ότι τα ηλεκτρονικά πιστοποιητικά φυτοϋγείας για την εξαγωγή ή επανεξαγωγή φυτών, φυτικών προϊόντων και άλλων αντικειμένων από την επικράτεια της Ένωσης παρέχονται μόνο μέσω του IMSOC ή με ηλεκτρονική ανταλλαγή με αυτό, ο παρών κανονισμός θα πρέπει να προβλέπει την ενσωμάτωση, στον εκτελεστικό κανονισμό (ΕΕ) 2019/1715, κανόνων για την έκδοση τέτοιου είδους πιστοποιητικών σύμφωνα με τον εν λόγω κανονισμό.
                  
               
                     (19)
                  
                  
                     Με στόχο την ενίσχυση της επιβολής των ενωσιακών κανόνων, ο εκτελεστικός κανονισμός (ΕΕ) 2019/1715 προβλέπει ότι τα σημεία επαφής του δικτύου TRACES πρέπει να τηρούν και να επικαιροποιούν στο TRACES καταλόγους ορισμένων δεδομένων αναφοράς που είναι απαραίτητα για την εύρυθμη λειτουργία του TRACES. Οι κατάλογοι περιλαμβάνουν τις εγκαταστάσεις επιχειρήσεων τροφίμων που έχουν εγκριθεί σύμφωνα με τον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (9) και τις εγκαταστάσεις, τις μονάδες και τους υπευθύνους επιχειρήσεων που χειρίζονται ζωικά υποπροϊόντα ή παράγωγα προϊόντα και έχουν εγκριθεί ή καταχωριστεί σύμφωνα με τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (10).
                  
               
                     (20)
                  
                  
                     Για τον ίδιο σκοπό, ο παρών κανονισμός θα πρέπει να διευρύνει περαιτέρω αυτούς τους καταλόγους δεδομένων αναφοράς, ώστε να περιλαμβάνουν τις εγκαταστάσεις και τους υπευθύνους επιχειρήσεων που έχουν καταχωριστεί και εγκριθεί, όπως αναφέρονται στον κανονισμό (ΕΕ) 2016/429, καθώς και ορισμένους εγγεγραμμένους επαγγελματίες σύμφωνα με τον κανονισμό (ΕΕ) 2016/2031, εφόσον συμμετέχουν σε διασυνοριακές δραστηριότητες.
                  
               
                     (21)
                  
                  
                     Προκειμένου να χρησιμεύσουν στην υποστήριξη της εκπόνησης αναλύσεων κινδύνου από τα κράτη μέλη για τις επιθεωρήσεις ή τους ελέγχους σχετικά με τη μεταφορά ζώντων ζώων, οι κατάλογοι δεδομένων αναφοράς θα πρέπει επίσης να περιλαμβάνουν τα σημεία ελέγχου που έχουν εγκριθεί σύμφωνα με τον κανονισμό (ΕΚ) αριθ. 1255/97 του Συμβουλίου (11), καθώς και τους μεταφορείς, πιστοποιημένους οδηγούς και συνοδούς και τα μεταφορικά μέσα που έχουν εγκριθεί σύμφωνα με τον κανονισμό (ΕΚ) αριθ. 1/2005 του Συμβουλίου (12).
                  
               
                     (22)
                  
                  
                     Δεδομένου ότι ο κανονισμός (ΕΕ) 2016/429 εφαρμόζεται από τις 21 Απριλίου 2021, οι τροποποιήσεις που αφορούν το ADIS, τους απαραίτητους συνδέσμους μεταξύ του ADIS και του TRACES και τη διεύρυνση των καταλόγων δεδομένων αναφοράς ώστε να περιλαμβάνουν τις εγκαταστάσεις και τους υπευθύνους επιχειρήσεων που έχουν καταχωριστεί και εγκριθεί σύμφωνα με τον κανονισμό (ΕΕ) 2016/429 θα πρέπει επίσης να εφαρμοστούν από τις 21 Απριλίου 2021.
                  
               
                     (23)
                  
                  
                     Λαμβανομένης υπόψη της σπουδαιότητας των δεδομένων αναφοράς για την εύρυθμη λειτουργία του TRACES, η διεύρυνση των καταλόγων δεδομένων αναφοράς από τους κανονισμούς (ΕΚ) αριθ. 1255/97, (ΕΚ) αριθ. 1/2005 και (ΕΕ) 2016/2031 θα πρέπει επίσης να εφαρμοστεί από τις 21 Απριλίου 2021.
                  
               
                     (24)
                  
                  
                     Λαμβανομένου υπόψη του γεγονότος ότι χρειάζεται περαιτέρω ανάπτυξη των συστημάτων iRASFF και TRACES όσον αφορά τις κοινοποιήσεις παρακρατήσεων, η ημερομηνία εφαρμογής των τροποποιήσεων στο κεφάλαιο 3 τμήμα 3 του εκτελεστικού κανονισμού (ΕΕ) 2019/1715 θα πρέπει να αναβληθεί έως την 1η Δεκεμβρίου 2021.
                  
               
                     (25)
                  
                  
                     Το παράρτημα της απόφασης 97/152/ΕΚ της Επιτροπής (13) καθορίζει τα στοιχεία τα οποία πρέπει να περιλαμβάνονται στο σύστημα TRACES για τα φορτία ζώων ή ζωικών προϊόντων προερχομένων από τρίτες χώρες. Η εν λόγω απόφαση βασίζεται στο άρθρο 12 της απόφασης 92/438/ΕΟΚ του Συμβουλίου (14), η οποία καταργήθηκε με το άρθρο 146 παράγραφος 1 του κανονισμού (ΕΕ) 2017/625 από τις 14 Δεκεμβρίου 2019. Οι πληροφορίες που καθορίζονται στο παράρτημα της απόφασης 97/152/ΕΚ περιλαμβάνονται πλέον στο ΚΥΕΕ-A και στο ΚΥΕΕ-P τα οποία παρατίθενται στο παράρτημα II μέρος 2 τμήματα A και B του εκτελεστικού κανονισμού (ΕΕ) 2019/1715. Συνεπώς, για λόγους σαφήνειας και συνέπειας, η απόφαση 97/152/ΕΚ θα πρέπει να καταργηθεί.
                  
               
                     (26)
                  
                  
                     Ζητήθηκε η γνώμη του Ευρωπαίου Επόπτη Προστασίας Δεδομένων σύμφωνα με το άρθρο 42 παράγραφος 1 του κανονισμού (ΕΕ) 2018/1725 του Ευρωπαϊκού Κοινοβουλίου και του Συμβουλίου (15), και η γνώμη αυτή εκδόθηκε στις 14 Ιανουαρίου 2021.
                  
               
                     (27)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις
            Ο εκτελεστικός κανονισμός (ΕΕ) 2019/1715 τροποποιείται ως εξής:
            
                        1.
                     
                     
                        στο κεφάλαιο 1, το άρθρο 2 τροποποιείται ως εξής:
                        
                                    α)
                                 
                                 
                                    το σημείο 8) απαλείφεται·
                                 
                              
                                    β)
                                 
                                 
                                    το σημείο 9) αντικαθίσταται από το ακόλουθο κείμενο:
                                    
                                                «9)
                                             
                                             
                                                “δίκτυο RASFF”: το σύστημα έγκαιρης προειδοποίησης που έχει δημιουργηθεί ως δίκτυο με το άρθρο 50 του κανονισμού (ΕΚ) αριθ. 178/2002 για τις κοινοποιήσεις που αναφέρονται στα σημεία 15) έως 20) του παρόντος άρθρου»·
                                             
                                          
                              
                                    γ)
                                 
                                 
                                    το σημείο 11) αντικαθίσταται από το ακόλουθο κείμενο:
                                    
                                                «11)
                                             
                                             
                                                “δίκτυο για την καταπολέμηση της απάτης”: το δίκτυο που αποτελείται από την Επιτροπή, την Ευρωπόλ και τους οργανισμούς σύνδεσης που έχουν οριστεί από τα κράτη μέλη σύμφωνα με το άρθρο 103 παράγραφος 1 του κανονισμού (ΕΕ) 2017/625 με συγκεκριμένο σκοπό τη διευκόλυνση της ανταλλαγής πληροφοριών σχετικά με κοινοποιήσεις περί απάτης, όπως ορίζεται στο σημείο 21)»·
                                             
                                          
                              
                                    δ)
                                 
                                 
                                    το σημείο 12) αντικαθίσταται από το ακόλουθο κείμενο:
                                    
                                                «12)
                                             
                                             
                                                “δίκτυο προειδοποίησης και συνεργασίας”: δίκτυο αποτελούμενο από το δίκτυο RASFF, το δίκτυο ΔΣΣ και το δίκτυο για την καταπολέμηση της απάτης»·
                                             
                                          
                              
                                    ε)
                                 
                                 
                                    το σημείο 14) αντικαθίσταται από το ακόλουθο κείμενο:
                                    
                                                «14)
                                             
                                             
                                                “κοινοποίηση μη συμμόρφωσης”: κοινοποίηση, στο σύστημα iRASFF, που αφορά περιστατικό μη συμμόρφωσης με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625, το οποίο δεν συνιστά κίνδυνο κατά την έννοια του άρθρου 50 του κανονισμού (ΕΚ) αριθ. 178/2002 και του άρθρου 29 του κανονισμού (ΕΚ) αριθ. 183/2005»·
                                             
                                          
                              
                                    στ)
                                 
                                 
                                    το σημείο 20) αντικαθίσταται από το ακόλουθο κείμενο:
                                    
                                                «20)
                                             
                                             
                                                “κοινοποίηση απόρριψης στα σύνορα”: κοινοποίηση, στο σύστημα iRASFF, απόρριψης παρτίδας, περιέκτη ή φορτίου τροφίμου, υλικού που έρχεται σε επαφή με τα τρόφιμα, ή ζωοτροφής, λόγω κινδύνου όπως αναφέρεται στο άρθρο 50 παράγραφος 3 πρώτο εδάφιο στοιχείο γ) του κανονισμού (ΕΚ) αριθ. 178/2002 και στο άρθρο 29 του κανονισμού (ΕΚ) αριθ. 183/2005»·
                                             
                                          
                              
                                    ζ)
                                 
                                 
                                    το σημείο 21) αντικαθίσταται από το ακόλουθο κείμενο:
                                    
                                                «21)
                                             
                                             
                                                “κοινοποίηση απάτης”: κοινοποίηση, στο σύστημα iRASFF, μη συμμόρφωσης που αφορά εικαζόμενη εσκεμμένη ενέργεια επιχείρησης ή ιδιώτη με σκοπό την εξαπάτηση των αγοραστών και την αποκόμιση αδικαιολόγητου πλεονεκτήματος, κατά παράβαση των κανόνων που αναφέρονται στο άρθρο 1 παράγραφος 2 του κανονισμού (ΕΕ) 2017/625»·
                                             
                                          
                              
                                    η)
                                 
                                 
                                    το σημείο 22) αντικαθίσταται από το ακόλουθο κείμενο:
                                    
                                                «22)
                                             
                                             
                                                “αρχική κοινοποίηση”: κοινοποίηση μη συμμόρφωσης, κοινοποίηση προειδοποίησης, κοινοποίηση πληροφόρησης, ειδησεογραφική κοινοποίηση, κοινοποίηση απάτης ή κοινοποίηση απόρριψης στα σύνορα»·
                                             
                                          
                              
                                    θ)
                                 
                                 
                                    τα σημεία 33) και 34) απαλείφονται·
                                 
                              
                  
                        2.
                     
                     
                        στο κεφάλαιο 2, το άρθρο 6 παράγραφος 2 τροποποιείται ως εξής:
                        
                                    α)
                                 
                                 
                                    το στοιχείο β) αντικαθίσταται από το ακόλουθο κείμενο:
                                    
                                                «β)
                                             
                                             
                                                του EUROPHYT και του TRACES, που επιτρέπουν την ανταλλαγή δεδομένων σχετικά με τις κοινοποιήσεις εστιών EUROΡΗΥΤ»·
                                             
                                          
                              
                                    β)
                                 
                                 
                                    το στοιχείο γ) αντικαθίσταται από το ακόλουθο κείμενο:
                                    
                                                «γ)
                                             
                                             
                                                του iRASFF και του TRACES, που επιτρέπουν την ανταλλαγή δεδομένων σχετικά με το ιστορικό των υπευθύνων επιχειρήσεων όσον αφορά τη συμμόρφωση με τους κανόνες που αναφέρονται στο άρθρο 1 παράγραφος 2 του κανονισμού (ΕΕ) 2017/625»·
                                             
                                          
                              
                                    γ)
                                 
                                 
                                    προστίθεται το ακόλουθο στοιχείο:
                                    
                                                «δ)
                                             
                                             
                                                του ADIS και του TRACES, που επιτρέπουν την ανταλλαγή δεδομένων και πληροφοριών σχετικά με τις κοινοποιήσεις σε επίπεδο Ένωσης.»·
                                             
                                          
                              
                  
                        3.
                     
                     
                        στο κεφάλαιο 3, το τμήμα 1 τροποποιείται ως εξής:
                        
                                    α)
                                 
                                 
                                    Το άρθρο 12 αντικαθίσταται από το ακόλουθο κείμενο:
                                    
                                       «Άρθρο 12
                                       Οργανισμοί σύνδεσης αρμόδιοι για την ανταλλαγή ορισμένων τύπων πληροφοριών
                                       Τα κράτη μέλη υποδεικνύουν ποιοι από τους οργανισμούς σύνδεσης που έχουν οριστεί σύμφωνα με το άρθρο 103 παράγραφος 1 του κανονισμού (ΕΕ) 2017/625 είναι αρμόδιοι για την ανταλλαγή πληροφοριών σχετικά με τις κοινοποιήσεις απάτης.»·
                                    
                                 
                              
                                    β)
                                 
                                 
                                    στο άρθρο 13, η παράγραφος 2 αντικαθίσταται από το ακόλουθο κείμενο:
                                    
                                       «2.   Τα κράτη μέλη μπορούν να συμπεριλάβουν στο ενιαίο σημείο επαφής τους και το δικό τους σημείο επαφής του δικτύου για την καταπολέμηση της απάτης.»·
                                    
                                 
                              
                                    γ)
                                 
                                 
                                    το άρθρο 21 αντικαθίσταται από το ακόλουθο κείμενο:
                                    
                                       «Άρθρο 21
                                       Κοινοποιήσεις απάτης
                                       
                                          1.   Τα σημεία επαφής του δικτύου για την καταπολέμηση της απάτης ανταλλάσσουν κοινοποιήσεις απάτης, οι οποίες περιλαμβάνουν τουλάχιστον τα ακόλουθα:
                                          
                                                      α)
                                                   
                                                   
                                                      όλες τις πληροφορίες που απαιτούνται από το άρθρο 16 παράγραφος 1·
                                                   
                                                
                                                      β)
                                                   
                                                   
                                                      περιγραφή της εικαζόμενης δόλιας πρακτικής·
                                                   
                                                
                                                      γ)
                                                   
                                                   
                                                      προσδιορισμό των εμπλεκόμενων υπευθύνων επιχειρήσεων, εφόσον είναι δυνατόν·
                                                   
                                                
                                                      δ)
                                                   
                                                   
                                                      πληροφορίες σχετικά με το αν υπάρχουν αστυνομικές ή δικαστικές έρευνες σε εξέλιξη σχετικά με την εικαζόμενη δόλια πρακτική·
                                                   
                                                
                                                      ε)
                                                   
                                                   
                                                      πληροφορίες σχετικά με τυχόν οδηγίες από τις αστυνομικές ή δικαστικές αρχές, αμέσως μόλις αυτές καταστούν διαθέσιμες και μπορούν να γνωστοποιηθούν.
                                                   
                                                
                                       
                                          2.   Τα σημεία επαφής του δικτύου για την καταπολέμηση της απάτης κοινοποιούν στο αντίστοιχο σημείο επαφής του δικτύου RASFF χωρίς αδικαιολόγητη καθυστέρηση κάθε πληροφορία σχετικά με κινδύνους για την υγεία.
                                       
                                       
                                          3.   Το σημείο επαφής της Επιτροπής επαληθεύει κάθε κοινοποίηση απάτης μετά την ανταλλαγή, χωρίς αδικαιολόγητη καθυστέρηση.»·
                                       
                                    
                                 
                              
                                    δ)
                                 
                                 
                                    στο άρθρο 23, η παράγραφος 3 αντικαθίσταται από το ακόλουθο κείμενο:
                                    
                                       «3.   Με την επιφύλαξη του δικαιώματος πρόσβασης της Επιτροπής σύμφωνα με το άρθρο 8 παράγραφος 2, μόνο τα κοινοποιούντα σημεία επαφής, τα σημεία επαφής-αποδέκτες και τα παρακαλούμενα σημεία επαφής του δικτύου για την καταπολέμηση της απάτης έχουν πρόσβαση σε κοινοποιήσεις απάτης.»·
                                    
                                 
                              
                                    ε)
                                 
                                 
                                    στο άρθρο 24, η παράγραφος 2 αντικαθίσταται από το ακόλουθο κείμενο:
                                    
                                       «2.   Κατά παρέκκλιση από την παράγραφο 1, η επαλήθευση των κοινοποιήσεων μη συμμόρφωσης, απάτης και απόρριψης στα σύνορα καλύπτει τα στοιχεία β), γ) και ε) της εν λόγω παραγράφου.»·
                                    
                                 
                              
                                    στ)
                                 
                                 
                                    στο άρθρο 25 παράγραφος 1, το στοιχείο α) αντικαθίσταται από το ακόλουθο κείμενο:
                                    
                                                «α)
                                             
                                             
                                                από το κοινοποιούν σημείο επαφής να αποσύρει μια κοινοποίηση μη συμμόρφωσης, κοινοποίηση απάτης ή συμπληρωματική κοινοποίηση·»
                                             
                                          
                              
                                    ζ)
                                 
                                 
                                    στο άρθρο 27, η παράγραφος 2 αντικαθίσταται από το ακόλουθο κείμενο:
                                    
                                       «2.   Όταν μια κοινοποίηση μη συμμόρφωσης ή απάτης αφορά προϊόν που κατάγεται ή διανέμεται σε τρίτη χώρα η οποία δεν έχει πρόσβαση στο iRASFF ή στο TRACES, η Επιτροπή μπορεί να ενημερώσει την εν λόγω τρίτη χώρα.»·
                                    
                                 
                              
                                    η)
                                 
                                 
                                    στο άρθρο 28 παράγραφος 1, το στοιχείο γ) αντικαθίσταται από το ακόλουθο κείμενο:
                                    
                                                «γ)
                                             
                                             
                                                τα σημεία επαφής του δικτύου για την καταπολέμηση της απάτης ανταλλάσσουν πληροφορίες σχετικά με κοινοποιήσεις απάτης μέσω ηλεκτρονικού ταχυδρομείου»·
                                             
                                          
                              
                  
                        4.
                     
                     
                        στο κεφάλαιο 3, το τμήμα 2 αντικαθίσταται από το ακόλουθο κείμενο:
                        «ΤΜΗΜΑ 2
                        
                           ADIS
                        
                        
                           Άρθρο 29
                           Δίκτυο ADIS
                           
                              1.   Κάθε μέλος του δικτύου ADIS ορίζει τουλάχιστον ένα σημείο επαφής που είναι υπεύθυνο για την υποβολή δεδομένων και πληροφοριών στο ADIS σχετικά με τις κοινοποιήσεις σε επίπεδο Ένωσης και την υποβολή εκθέσεων σε επίπεδο Ένωσης σύμφωνα με τα άρθρα 3, 4, 6, 7, 8, 11 και 13 του εκτελεστικού κανονισμού (ΕΕ) 2020/2002 της Επιτροπής (*1).
                           
                           
                              2.   Κάθε σημείο επαφής του δικτύου ADIS διατηρεί και επικαιροποιεί τον κατάλογο των περιφερειών κοινοποίησης και υποβολής εκθέσεων που έχει καταρτιστεί από το αντίστοιχο κράτος μέλος και που καθορίζεται στο παράρτημα IV του εκτελεστικού κανονισμού (ΕΕ) 2020/2002.
                           
                        
                        
                           Άρθρο 29a
                           Διάρκεια φύλαξης των δεδομένων προσωπικού χαρακτήρα
                           Τα δεδομένα προσωπικού χαρακτήρα από τις κοινοποιήσεις σε επίπεδο Ένωσης και τις εκθέσεις σε επίπεδο Ένωσης που αναφέρονται στο άρθρο 29 παράγραφος 1 φυλάσσονται στο ADIS για χρονικό διάστημα που δεν υπερβαίνει τα 10 έτη.
                        
                        
                           Άρθρο 29β
                           Ρυθμίσεις έκτακτης ανάγκης για το ADIS
                           
                              1.   Όταν το ADIS δεν είναι διαθέσιμο, τα σημεία επαφής του δικτύου ADIS υποβάλλουν τα δεδομένα και τις πληροφορίες σχετικά με τις κοινοποιήσεις σε επίπεδο Ένωσης και τις εκθέσεις σε επίπεδο Ένωσης που αναφέρονται στο άρθρο 29 παράγραφος 1 μέσω ηλεκτρονικού ταχυδρομείου ή με άλλα μέσα που καθορίζονται στον δικτυακό τόπο της Επιτροπής.
                           
                           
                              2.   Αφού καταστεί και πάλι διαθέσιμο το ADIS, τα σημεία επαφής του δικτύου ADIS εισάγουν σε αυτό τα δεδομένα και τις πληροφορίες που είχαν υποβληθεί εκτός του συστήματος.
                           
                        
                        
                           (*1)  Εκτελεστικός κανονισμός (ΕΕ) 2020/2002 της Επιτροπής, της 7ης Δεκεμβρίου 2020, για τη θέσπιση κανόνων εφαρμογής του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά την κοινοποίηση σε επίπεδο Ένωσης των καταγεγραμμένων νόσων και την υποβολή εκθέσεων σε επίπεδο Ένωσης σχετικά με αυτές, τους μορφότυπους και τις διαδικασίες για την υποβολή ενωσιακών προγραμμάτων επιτήρησης και προγραμμάτων εκρίζωσης και των σχετικών εκθέσεων, όπως και για την αίτηση αναγνώρισης καθεστώτος απαλλαγμένου από νόσο, καθώς και όσον αφορά το ηλεκτρονικό σύστημα πληροφοριών (ΕΕ L 412 της 8.12.2020, σ. 1).»·"
                        
                     
                  
                        5.
                     
                     
                        στο κεφάλαιο 3, το τμήμα 3 τροποποιείται ως εξής:
                        
                                    α)
                                 
                                 
                                    το άρθρο 30 αντικαθίσταται από το ακόλουθο κείμενο:
                                    
                                       «Άρθρο 30
                                       Δίκτυο εστιών EUROPHYT
                                       Κάθε μέλος του δικτύου εστιών EUROPHYT ορίζει ένα σημείο επαφής που είναι υπεύθυνο για την υποβολή κοινοποιήσεων εστιών EUROPHYT στο EUROΡΗΥΤ.»·
                                    
                                 
                              
                                    β)
                                 
                                 
                                    τα άρθρα 31 και 33 απαλείφονται·
                                 
                              
                  
                        6.
                     
                     
                        στο κεφάλαιο 3, το τμήμα 4 τροποποιείται ως εξής:
                        
                                    α)
                                 
                                 
                                    το άρθρο 35 αντικαθίσταται από το ακόλουθο κείμενο:
                                    
                                       «Άρθρο 35
                                       Δίκτυο TRACES
                                       Με την επιφύλαξη του άρθρου 4 παράγραφος 2, κάθε μέλος του δικτύου TRACES ορίζει ένα ή περισσότερα σημεία επαφής για τις λειτουργίες που προβλέπονται στο άρθρο 132 στοιχείο δ) και στο άρθρο 133 του κανονισμού (ΕΕ) 2017/625 και σε άλλες νομοθετικές πράξεις της Ένωσης που αφορούν το σύστημα TRACES.»·
                                    
                                 
                              
                                    β)
                                 
                                 
                                    το άρθρο 39 αντικαθίσταται από το ακόλουθο κείμενο:
                                    
                                       «Άρθρο 39
                                       Έκδοση ηλεκτρονικών πιστοποιητικών για φορτία ζώων και αγαθών που εισέρχονται στην Ένωση και χρήση ηλεκτρονικών υπογραφών
                                       
                                          1.   Τα ηλεκτρονικά πιστοποιητικά υγείας των ζώων, επίσημα πιστοποιητικά και πιστοποιητικά υγείας των ζώων/επίσημα πιστοποιητικά για φορτία ζώων και αγαθών που εισέρχονται στην Ένωση πληρούν όλες τις ακόλουθες απαιτήσεις:
                                          
                                                      α)
                                                   
                                                   
                                                      εκδίδονται σε κάποιο από τα ακόλουθα συστήματα:
                                                      
                                                                  i)
                                                               
                                                               
                                                                  στο σύστημα TRACES·
                                                               
                                                            
                                                                  ii)
                                                               
                                                               
                                                                  σε εθνικό σύστημα ενός κράτους μέλους·
                                                               
                                                            
                                                                  iii)
                                                               
                                                               
                                                                  σε σύστημα ηλεκτρονικής πιστοποίησης τρίτης χώρας ή διεθνούς οργανισμού που είναι σε θέση να ανταλλάσσει δεδομένα με το TRACES·
                                                               
                                                            
                                                                  iv)
                                                               
                                                               
                                                                  σε σύστημα ηλεκτρονικής πιστοποίησης τρίτης χώρας ή διεθνούς οργανισμού που είναι σε θέση να ανταλλάσσει δεδομένα με εθνικό σύστημα κράτους μέλους·
                                                               
                                                            
                                                
                                                      β)
                                                   
                                                   
                                                      υπογράφονται από εξουσιοδοτημένο υπάλληλο με την ηλεκτρονική του υπογραφή·
                                                   
                                                
                                                      γ)
                                                   
                                                   
                                                      φέρουν την προηγμένη ή εγκεκριμένη ηλεκτρονική σφραγίδα της εκδίδουσας αρμόδιας αρχής ή την προηγμένη ή εγκεκριμένη ηλεκτρονική υπογραφή του νόμιμου εκπροσώπου της.
                                                   
                                                
                                       
                                          2.   Σε περίπτωση που τα ηλεκτρονικά πιστοποιητικά υγείας των ζώων, επίσημα πιστοποιητικά και πιστοποιητικά υγείας των ζώων/επίσημα πιστοποιητικά εκδίδονται σύμφωνα με την παράγραφο 1 στοιχείο α) σημείο iii) ή iv), δεν απαιτείται η ηλεκτρονική υπογραφή του εξουσιοδοτημένου υπαλλήλου.
                                       
                                       
                                          3.   Η Επιτροπή ενημερώνεται πριν από την έκδοση ηλεκτρονικών πιστοποιητικών υγείας των ζώων, επίσημων πιστοποιητικών και πιστοποιητικών υγείας των ζώων/επίσημων πιστοποιητικών σύμφωνα με την παράγραφο 1 στοιχείο α) σημείο iv).
                                       
                                       
                                          4.   Η αρμόδια αρχή αποδέχεται ηλεκτρονικά πιστοποιητικά φυτοϋγείας, όπως απαιτείται για την είσοδο φυτών, φυτικών προϊόντων και άλλων αντικειμένων στο έδαφος της Ένωσης σύμφωνα με το κεφάλαιο VI τμήμα 1 του κανονισμού (ΕΕ) 2016/2031, μόνον εφόσον αυτά έχουν εκδοθεί σύμφωνα με την παράγραφο 1 στοιχείο α) σημείο i) ή iii) του παρόντος άρθρου.»·
                                       
                                    
                                 
                              
                                    γ)
                                 
                                 
                                    μετά το άρθρο 39 παρεμβάλλονται τα ακόλουθα άρθρα:
                                    
                                       «Άρθρο 39a
                                       Έκδοση ηλεκτρονικών πιστοποιητικών και εμπορικών εγγράφων για μετακινήσεις ζώων και αγαθών μεταξύ κρατών μελών και χρήση ηλεκτρονικών υπογραφών
                                       Τα ηλεκτρονικά πιστοποιητικά υγείας των ζώων, επίσημα πιστοποιητικά και πιστοποιητικά υγείας των ζώων/επίσημα πιστοποιητικά για μετακινήσεις ζώων, προϊόντων ζωικής προέλευσης και ζωικού αναπαραγωγικού υλικού μεταξύ κρατών μελών, καθώς και τα ηλεκτρονικά εμπορικά έγγραφα για ορισμένα ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και μεταφέρονται σε άλλο κράτος μέλος, πληρούν όλες τις ακόλουθες απαιτήσεις:
                                       
                                                   α)
                                                
                                                
                                                   εκδίδονται στο σύστημα TRACES·
                                                
                                             
                                                   β)
                                                
                                                
                                                   υπογράφονται από επίσημο κτηνίατρο ή από αρμόδιο για την πιστοποίηση υπάλληλο, με την ηλεκτρονική του υπογραφή·
                                                
                                             
                                                   γ)
                                                
                                                
                                                   φέρουν την προηγμένη ή εγκεκριμένη ηλεκτρονική σφραγίδα της εκδίδουσας αρμόδιας αρχής.
                                                
                                             
                                    
                                       Άρθρο 39β
                                       Έκδοση ηλεκτρονικών πιστοποιητικών για την εξαγωγή και επανεξαγωγή φυτών, φυτικών προϊόντων και άλλων αντικειμένων και χρήση ηλεκτρονικών υπογραφών
                                       Τα ηλεκτρονικά πιστοποιητικά φυτοϋγείας για την εξαγωγή ή επανεξαγωγή φυτών, φυτικών προϊόντων και άλλων αντικειμένων από το έδαφος της Ένωσης προς τρίτη χώρα εκδίδονται σε ένα από τα ακόλουθα συστήματα:
                                       
                                                   α)
                                                
                                                
                                                   στο σύστημα TRACES, εφόσον το πιστοποιητικό πληροί όλες τις ακόλουθες απαιτήσεις:
                                                   
                                                               i)
                                                            
                                                            
                                                               υπογράφεται από αρμόδιο για την πιστοποίηση υπάλληλο, με την ηλεκτρονική του υπογραφή·
                                                            
                                                         
                                                               ii)
                                                            
                                                            
                                                               φέρει την προηγμένη ή εγκεκριμένη ηλεκτρονική σφραγίδα της εκδίδουσας αρμόδιας αρχής·
                                                            
                                                         
                                             
                                                   β)
                                                
                                                
                                                   στο εθνικό σύστημα κράτους μέλους, εφόσον το πιστοποιητικό πληροί όλες τις ακόλουθες απαιτήσεις:
                                                   
                                                               i)
                                                            
                                                            
                                                               υπογράφεται από αρμόδιο για την πιστοποίηση υπάλληλο, με την ηλεκτρονική του υπογραφή·
                                                            
                                                         
                                                               ii)
                                                            
                                                            
                                                               διαβιβάζεται στο TRACES το αργότερο μέχρι τη στιγμή της ηλεκτρονικής υπογραφής από τον υπάλληλο που είναι αρμόδιος για την πιστοποίηση και η εν λόγω διαβίβαση σφραγίζεται με την προηγμένη ή εγκεκριμένη ηλεκτρονική σφραγίδα της εκδίδουσας αρμόδιας αρχής.»·
                                                            
                                                         
                                             
                                 
                              
                                    δ)
                                 
                                 
                                    το άρθρο 41 αντικαθίσταται από το ακόλουθο κείμενο:
                                    
                                       «Άρθρο 41
                                       Χρήση ηλεκτρονικού ΚΥΕΕ
                                       Η χρήση ΚΥΕΕ σε ηλεκτρονική μορφή από υπεύθυνο επιχείρησης ή αρμόδια αρχή γίνεται μέσω ενός από τα ακόλουθα συστήματα:
                                       
                                                   α)
                                                
                                                
                                                   του TRACES, εφόσον το ΚΥΕΕ πληροί όλες τις ακόλουθες απαιτήσεις:
                                                   
                                                               i)
                                                            
                                                            
                                                               υπογράφεται από τον υπεύθυνο επιχείρησης που φέρει την ευθύνη για το φορτίο, με την ηλεκτρονική του υπογραφή·
                                                            
                                                         
                                                               ii)
                                                            
                                                            
                                                               υπογράφεται από τον επίσημο κτηνίατρο, τον επίσημο υπάλληλο φυτοϋγειονομικών υπηρεσιών ή τον υπάλληλο που είναι αρμόδιος για την πιστοποίηση σε συνοριακούς σταθμούς ελέγχου ή σε σημεία ελέγχου, με την ηλεκτρονική του υπογραφή·
                                                            
                                                         
                                                               iii)
                                                            
                                                            
                                                               φέρει την προηγμένη ή εγκεκριμένη ηλεκτρονική σφραγίδα της εκδίδουσας αρμόδιας αρχής·
                                                            
                                                         
                                             
                                                   β)
                                                
                                                
                                                   του εθνικού συστήματος κράτους μέλους, εφόσον το ΚΥΕΕ πληροί όλες τις ακόλουθες απαιτήσεις:
                                                   
                                                               i)
                                                            
                                                            
                                                               υπογράφεται από τον υπεύθυνο επιχείρησης που φέρει την ευθύνη για το φορτίο, με την ηλεκτρονική του υπογραφή·
                                                            
                                                         
                                                               ii)
                                                            
                                                            
                                                               υπογράφεται από τον επίσημο κτηνίατρο, τον επίσημο υπάλληλο φυτοϋγειονομικών υπηρεσιών ή τον υπάλληλο που είναι αρμόδιος για την πιστοποίηση σε συνοριακούς σταθμούς ελέγχου ή σε σημεία ελέγχου, με την ηλεκτρονική του υπογραφή·
                                                            
                                                         
                                                               iii)
                                                            
                                                            
                                                               διαβιβάζεται στο TRACES το αργότερο μέχρι τη στιγμή που λαμβάνεται η απόφαση για το φορτίο βάσει επίσημων ελέγχων και η εν λόγω διαβίβαση σφραγίζεται με την προηγμένη ή εγκεκριμένη ηλεκτρονική σφραγίδα της εκδίδουσας αρμόδιας αρχής.»·
                                                            
                                                         
                                             
                                 
                              
                                    ε)
                                 
                                 
                                    στο άρθρο 42, η παράγραφος 3 απαλείφεται·
                                 
                              
                                    στ)
                                 
                                 
                                    το άρθρο 45 αντικαθίσταται από το ακόλουθο κείμενο:
                                    
                                       «Άρθρο 45
                                       Κατάλογοι δεδομένων αναφοράς
                                       
                                          1.   Κάθε σημείο επαφής του δικτύου TRACES τηρεί και επικαιροποιεί στο TRACES καταλόγους για τα ακόλουθα:
                                          
                                                      α)
                                                   
                                                   
                                                      εγκαταστάσεις επιχειρήσεων τροφίμων τις οποίες έχει εγκρίνει η αρμόδια αρχή του οικείου κράτους μέλους σύμφωνα με το άρθρο 6 παράγραφος 3 του κανονισμού (ΕΚ) αριθ. 852/2004·
                                                   
                                                
                                                      β)
                                                   
                                                   
                                                      εγκαταστάσεις, μονάδες και υπευθύνους επιχειρήσεων που χειρίζονται ζωικά υποπροϊόντα ή παράγωγα προϊόντα τις οποίες/τους οποίους έχει εγκρίνει ή καταχωρίσει η αρμόδια αρχή του οικείου κράτους μέλους σύμφωνα με το άρθρο 47 του κανονισμού (ΕΚ) αριθ. 1069/2009·
                                                   
                                                
                                                      γ)
                                                   
                                                   
                                                      σταθμούς ελέγχου στους οποίους η αρμόδια αρχή του οικείου κράτους μέλους έχει χορηγήσει έγκριση σύμφωνα με το άρθρο 3 του κανονισμού (ΕΚ) αριθ. 1255/97 του Συμβουλίου (*2)·
                                                   
                                                
                                                      δ)
                                                   
                                                   
                                                      μεταφορείς που πραγματοποιούν ταξίδια μεγάλης διάρκειας στους οποίους η αρμόδια αρχή έχει χορηγήσει άδεια σύμφωνα με το άρθρο 11 παράγραφος 1 του κανονισμού (ΕΚ) αριθ. 1/2005 του Συμβουλίου (*3)·
                                                   
                                                
                                                      ε)
                                                   
                                                   
                                                      εγκαταστάσεις που περιλαμβάνονται στο μητρώο εγκεκριμένων εγκαταστάσεων που αναφέρεται στο άρθρο 101 παράγραφος 1 πρώτο εδάφιο στοιχείο β) του κανονισμού (ΕΕ) 2016/429, εφόσον μετακινούν δεσποζόμενα χερσαία ζώα και ζωικό αναπαραγωγικό υλικό προς άλλο κράτος μέλος ή παραλαμβάνουν δεσποζόμενα χερσαία ζώα και ζωικό αναπαραγωγικό υλικό από τρίτη χώρα·
                                                   
                                                
                                                      στ)
                                                   
                                                   
                                                      εγκαταστάσεις που περιλαμβάνονται στο μητρώο εγκεκριμένων εγκαταστάσεων υδατοκαλλιέργειας και εγκαταστάσεων ελέγχου νόσων θαλάσσιων προϊόντων διατροφής, οι οποίες αναφέρονται στο άρθρο 185 παράγραφος 1 στοιχεία β) και γ) αντίστοιχα του κανονισμού (ΕΕ) 2016/429, εφόσον μετακινούν ζώα υδατοκαλλιέργειας προς άλλο κράτος μέλος ή παραλαμβάνουν ζώα υδατοκαλλιέργειας από τρίτη χώρα·
                                                   
                                                
                                                      ζ)
                                                   
                                                   
                                                      εγκαταστάσεις και υπευθύνους επιχειρήσεων που περιλαμβάνονται στο μητρώο καταχωρισμένων εγκαταστάσεων και υπευθύνων επιχειρήσεων, οι οποίες/οι οποίοι αναφέρονται στο άρθρο 101 παράγραφος 1 πρώτο εδάφιο στοιχείο α) του κανονισμού (ΕΕ) 2016/429, εφόσον μετακινούν δεσποζόμενα χερσαία ζώα και ζωικό αναπαραγωγικό υλικό προς άλλο κράτος μέλος ή παραλαμβάνουν δεσποζόμενα χερσαία ζώα και ζωικό αναπαραγωγικό υλικό από τρίτη χώρα·
                                                   
                                                
                                                      η)
                                                   
                                                   
                                                      εγκαταστάσεις που περιλαμβάνονται στο μητρώο καταχωρισμένων εγκαταστάσεων υδατοκαλλιέργειας, οι οποίες αναφέρεται στο άρθρο 185 παράγραφος 1 στοιχείο α) του κανονισμού (ΕΕ) 2016/429, εφόσον μετακινούν ζώα υδατοκαλλιέργειας προς άλλο κράτος μέλος ή παραλαμβάνουν ζώα υδατοκαλλιέργειας από τρίτη χώρα·
                                                   
                                                
                                                      θ)
                                                   
                                                   
                                                      μεταφορείς στους οποίους η αρμόδια αρχή έχει χορηγήσει άδεια σύμφωνα με το άρθρο 10 παράγραφος 1 του κανονισμού (ΕΚ) αριθ. 1/2005·
                                                   
                                                
                                                      ι)
                                                   
                                                   
                                                      οδηγούς και συνοδούς οδικών οχημάτων που μεταφέρουν κατοικίδια ιπποειδή, βοοειδή, αιγοειδή, προβατοειδή ή χοιροειδή ή πουλερικά, στους οποίους η αρμόδια αρχή έχει χορηγήσει πιστοποιητικό επαγγελματικής ικανότητας σύμφωνα με το άρθρο 17 παράγραφος 2 του κανονισμού (ΕΚ) αριθ. 1/2005·
                                                   
                                                
                                                      ια)
                                                   
                                                   
                                                      οδικά μεταφορικά μέσα που χρησιμοποιούνται για ταξίδια μεγάλης διάρκειας και πλοία μεταφοράς ζώων, στα οποία η αρμόδια αρχή έχει χορηγήσει πιστοποιητικό έγκρισης σύμφωνα με το άρθρο 18 παράγραφος 1 και το άρθρο 19 παράγραφος 1 αντίστοιχα του κανονισμού (ΕΚ) αριθ. 1/2005·
                                                   
                                                
                                                      ιβ)
                                                   
                                                   
                                                      επαγγελματίες που περιλαμβάνονται στο μητρώο επαγγελματιών οι οποίοι εισάγουν στην Ένωση φυτά, φυτικά προϊόντα και άλλα αντικείμενα για τα οποία απαιτείται πιστοποιητικό φυτοϋγείας, όπως αναφέρονται στο άρθρο 65 παράγραφος 1 πρώτο εδάφιο στοιχείο α) του κανονισμού (ΕΕ) 2016/2031·
                                                   
                                                
                                                      ιγ)
                                                   
                                                   
                                                      σταθμούς καραντίνας και εγκαταστάσεις περιορισμού που έχουν καθοριστεί σύμφωνα με το άρθρο 60 του κανονισμού (ΕΕ) 2016/2031 για τη διεξαγωγή δραστηριοτήτων που αφορούν φυτά, φυτικά προϊόντα και άλλα αντικείμενα τα οποία εισάγονται στο έδαφος της Ένωσης από τρίτες χώρες.
                                                   
                                                
                                       
                                          2.   Τα σημεία επαφής που αναφέρονται στην παράγραφο 1 εισάγουν στο TRACES πληροφορίες σχετικά με κάθε κατάλογο που αναφέρεται στην εν λόγω παράγραφο, χρησιμοποιώντας τις τεχνικές προδιαγραφές που παρέχονται από την Επιτροπή όσον αφορά τον μορφότυπο των εν λόγω καταλόγων.
                                       
                                       
                                          3.   Η Επιτροπή βοηθά τα κράτη μέλη να δημοσιοποιούν τους καταλόγους που αναφέρονται στην παράγραφο 1 στοιχεία α) έως στ) μέσω δημοσίευσης στον δικτυακό τόπο της ή μέσω του TRACES.
                                       
                                    
                                    
                                       (*2)  Κανονισμός (ΕΚ) αριθ. 1255/97 του Συμβουλίου, της 25ης Ιουνίου 1997, για τα κοινοτικά κριτήρια που απαιτούνται για τα σημεία ελέγχου και για την τροποποίηση του σχεδίου δρομολογίου που αναφέρεται στο παράρτημα της οδηγίας 91/628/ΕΟΚ (ΕΕ L 174 της 2.7.1997, σ. 1)."
                        
                                    
                                       (*3)  Κανονισμός (ΕΚ) αριθ. 1/2005 του Συμβουλίου, της 22ας Δεκεμβρίου 2004, για την προστασία των ζώων κατά τη μεταφορά και συναφείς δραστηριότητες και για την τροποποίηση των οδηγιών 64/432/ΕΟΚ και 93/119/ΕΚ και του κανονισμού (ΕΚ) αριθ. 1255/97 (ΕΕ L 3 της 5.1.2005, σ. 1).»."
                        
                                 
                              
                  
         
            Άρθρο 2
            Κατάργηση
            Η απόφαση 97/152/ΕΚ καταργείται.
         
         
            Άρθρο 3
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 21 Απριλίου 2021, με εξαίρεση το άρθρο 1 παράγραφος 5 που εφαρμόζεται από την 1η Δεκεμβρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 29 Μαρτίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 31 της 1.2.2002, σ. 1.
         
            (2)  ΕΕ L 84 της 31.3.2016, σ. 1.
         
            (3)  ΕΕ L 317 της 23.11.2016, σ. 4.
         
            (4)  ΕΕ L 95 της 7.4.2017, σ. 1.
         
            (5)  Εκτελεστικός κανονισμός (ΕΕ) 2019/1715 της Επιτροπής, της 30ής Σεπτεμβρίου 2019, για τη θέσπιση κανόνων σχετικά με τη λειτουργία του συστήματος διαχείρισης πληροφοριών για τους επίσημους ελέγχους και των συστατικών μερών του συστήματος αυτού («κανονισμός IMSOC») (ΕΕ L 261 της 14.10.2019, σ. 37).
         
            (6)  Εκτελεστικός κανονισμός (ΕΕ) 2020/2002 της Επιτροπής, της 7ης Δεκεμβρίου 2020, για τη θέσπιση κανόνων εφαρμογής του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά την κοινοποίηση σε επίπεδο Ένωσης των καταγεγραμμένων νόσων και την υποβολή εκθέσεων σε επίπεδο Ένωσης σχετικά με αυτές, τους μορφότυπους και τις διαδικασίες για την υποβολή ενωσιακών προγραμμάτων επιτήρησης και προγραμμάτων εκρίζωσης και των σχετικών εκθέσεων, όπως και για την αίτηση αναγνώρισης καθεστώτος απαλλαγμένου από νόσο, καθώς και όσον αφορά το ηλεκτρονικό σύστημα πληροφοριών (ΕΕ L 412 της 8.12.2020, σ. 1).
         
            (7)  Κανονισμός (ΕΕ) αριθ. 910/2014 του Ευρωπαϊκού Κοινοβουλίου και του Συμβουλίου, της 23ης Ιουλίου 2014, σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ (ΕΕ L 257 της 28.8.2014, σ. 73).
         
            (8)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).
         
            (9)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139 της 30.4.2004, σ. 1).
         
            (10)  Κανονισμός (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (ΕΕ L 300 της 14.11.2009, σ. 1).
         
            (11)  Κανονισμός (ΕΚ) αριθ. 1255/97 του Συμβουλίου, της 25ης Ιουνίου 1997, για τα κοινοτικά κριτήρια που απαιτούνται για τα σημεία ελέγχου και για την τροποποίηση του σχεδίου δρομολογίου που αναφέρεται στο παράρτημα της οδηγίας 91/628/ΕΟΚ (ΕΕ L 174 της 2.7.1997, σ. 1).
         
            (12)  Κανονισμός (ΕΚ) αριθ. 1/2005 του Συμβουλίου, της 22ας Δεκεμβρίου 2004, για την προστασία των ζώων κατά τη μεταφορά και συναφείς δραστηριότητες και για την τροποποίηση των οδηγιών 64/432/ΕΟΚ και 93/119/ΕΚ και του κανονισμού (ΕΚ) αριθ. 1255/97 (ΕΕ L 3 της 5.1.2005, σ. 1).
         
            (13)  Απόφαση 97/152/ΕΚ της Επιτροπής, της 10ης Φεβρουαρίου 1997, όσον αφορά τα στοιχεία τα οποία πρέπει να περιληφθούν στο μηχανογραφημένο δελτίο των παρτίδων ζώων ή ζωικών προϊόντων των προερχομένων από τρίτες χώρες τα οποία απετέλεσαν αντικείμενο επαναποστολής (ΕΕ L 59 της 28.2.1997, σ. 50).
         
            (14)  Απόφαση 92/438/ΕΟΚ του Συμβουλίου, της 13ης Ιουλίου 1992, για τη μηχανογράφηση των κτηνιατρικών διαδικασιών εισαγωγής (σχέδιο Shift), για την τροποποίηση των οδηγιών 90/675/ΕΟΚ, 91/496/ΕΟΚ και 91/628/ΕΟΚ, της απόφασης 90/424/ΕΟΚ και για την κατάργηση της απόφασης 88/192/ΕΟΚ (ΕΕ L 243 της 25.8.1992, σ. 27.)
         
            (15)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).